पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते केसों को लेकर कांग्रेस नेताओं ने कोविड नियमों का पालन करते हुए श्याम सुंदर बतरा के ऑफिस में बैठक की। जिसमें लॉकडाउन लगने के बाद गरीब, मजदूर व रिक्शा चलाने जैसे काम करने वालों के प्रति चिंता जताई गई। बैठक में कांग्रेस जिला कमेटी के कोऑर्डिनेटर व जिला परिषद के पूर्व चेयरमैन श्याम सुंदर बतरा ने कहा कि कोरोना मरीजों की बढ़ती संख्या के बीच अस्पतालों में उपलब्ध बेड व वेंटिलेटर कम पड़ने लगे हैं।
इसलिए सरकार को चाहिए कि आम आदमी की जान को अमूल्य समझते हुए पूरे इंतजाम करवाए। उन्होंने कहा कि पिछले साल भी प्रदेशाध्यक्ष कुमारी सैलजा के दिशा निर्देश में हरियाणा प्रदेश कांग्रेस ने जरूरतमंदों तक खाना पहुंचाने का काम किया था। लंगर लगाए थे। उसमें लोग ज्यादा संख्या में इकट्ठे हो जाते हैं, जिससे संक्रमण फैलने का ख़तरा रहता है। उन्होंने मांग की कि सरकार मजदूरों व गरीब तबके, रिक्शा-रेहड़ी फड़ी वाले व छोटे दुकानदारों को राशन कार्ड के हिसाब से आटा, चावल और दाल हर घर में निशुल्क पहुंचाए।
प्रदेश कांग्रेस मीडिया प्रभारी एवं समन्वयक ज़िला कांग्रेस कोविड केयर कमेटी निलय सैनी ने भी विचार रखे। मौक़े पर सचिन शर्मा, विनय कंबोज, टिंकू पार्षद, अमरजीत कोहली पूर्व पार्षद, हरपाल चंदेल, मोहन वर्मा, प्रदीप काका पूर्व पार्षद, विजय गौतम, आकाश बतरा, फूलचंद व लछमन दास मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn